77  Adalek an eur m'eo kouezet Jezuz etre daouarn ar Juzevien, emañ deut ar glac'har da waska kalon ar Werc'hez Vari.  Met war venez Kalvar eo e kav ar boan en ne  gwasa.  Setu ma tenner digant Jezuz ar sae he deus gweet d'ezañ gant kement a garantez, a zo bremañ glebiet gant e wad ha stag ouz e c'houliou.  E astenn a raer goude-se war ar groaz, hag a daoliou morzol pounner e sanker en e zaouarn hag en e dreid an tachou a die e staga ouz ar c'hoad.  Gant hekleo an taoliou morzol, an tachou begok a zeu da regi kalon ar Werc'hez.  Ar vourrevien bremañ a sav en he sav ar groaz a zo stag outi Mab Doue, hag he lez da goueza en toull graet eviti en douar.  Gant ar stroñz e rog gouliou Jezuz, hag ar gwad a red puilh anezo; berroc'h berra e teu da veza warnañ...  78  Epad teir eur, e stourmo Jezuz ouz ar maro, e gorf hag e ene brevet gant krisa poaniou o deus bet biskoaz skoet eun den ; e-pad teir eur ivez, teir eur hir evel tri c'hantved, ar Werc'hez he c'halon bur-zunet gant ar glac'har, met leun a nerz koulskoude a chomo en he sav e-harz ar groaz...